《竹墟宅宴集口占》
明代·张时彻

谁下陈蕃榻，青山有逸民。
来从芳草引，坐与碧山邻。
中酒无虚日，寻花及好春。
相看莫相笑，同是竹林人。

作者简介：（1500—1577）浙江鄞县人，字维静，一字九一，号东沙。受业于族子张邦奇，治程朱学。嘉靖二年进士。历官福建、云南、山东、湖广、四川，所至有政绩，终官南京兵部尚书。五十三岁罢官里居。寄情文酒而不忘用世之志。有《明文范》、《善行录》、《救急良方》、《芝园定集》。